《核桃店早行》
清代·谢震

秋风客子忙何太，孤馆残镫悄无赖。疲驴龁草吻有声，饥鼠拱镫眼全眯。

京华年少多冠盖，中原匏落空尘壒。寒霜照影束衣带，残星坠水踏清濑。

月黑深林鬼语悲，泥蟠石磴虎迹大。时惊短褐树丫挂，偏留余寐马头磕。

运舛惟愁尘世隘，途穷早视死生泰。茅柴村店试浇春，初阳一线寒山外。

作者简介：（1765—1804）福建侯官人，原名在震，字甸男。乾隆五十四年举人。官顺昌学教谕。精《三礼》，尤笃学嗜古，史传百家，篆隶金石，无不通晓。足迹遍及河洛关陇荆益之间，周览古今用兵形势，有用世之志。有《礼案》、《四书小笺》、《四圣年谱》等。